open-index/open-wikipedia-markdown huggingface dataset:
Patrick Süskind

**Patrick Süskind** (s. 26. maaliskuuta 1949) on saksalainen kirjailija. Hänen esikoisromaaninsa *[[Parfyymi (kirja)|Parfyymi]]* (1985) oli sekä arvostelu- että myyntimenestys.

## Elämä ja ura
Süskind opiskeli historiaa Saksassa ja Ranskassa. Hänestä tuli yksi Saksan suosituimmista näytelmäkirjailijoista monologinäytelmällään  *Kontrabasso* (kuunnelmana nimellä *Bassoviulu*) vuodelta 1981. Süskind on myöhemminkin kirjoittanut erityisen paljon draamaa, kuten televisiosarjojen ja elokuvien käsikirjoituksia.

Süskindin esikoisromaani on vuonna 1985 ilmestynyt *[[Parfyymi (kirja)|Parfyymi]]* (*Das Parfum*). Tuoksuista ja hajuvesistä kertovasta, 1700-luvun Ranskaan sijoittuvasta historiallisesta romaanista tuli kansainvälinen suurmenestys, ja se palkittiin World Fantasy Awardilla vuonna 1987. Kirjasta on vuonna 2006 valmistunut samanniminen elokuva. Pienoisromaani *Kyyhkynen* (*Die Taube*, 1987) kuvaa yhden päivän tapahtumia erakkomaisen pankkivirkailijan elämässä. Hän löytää ovensa edestä kyyhkysen, ja hänen elämänsä järkkyy.

*Parfyymin* jälkeen Süskind vetäytyi julkisuudesta. Hän ei kommentoi kirjoituksiaan, anna haastatteluja tai julkaise valokuvia itsestään. Hän ei myöskään suostunut ottamaan vastaan *Parfyymistä* myönnettyjä kirjallisuuspalkintoja.

## Suomennetut teokset
* *Kontrabasso*, suom. Esko Elstelä, Helsinki: Työväen Näyttämöiden Liitto 1983 (Näytelmämoniste) – *Bassoviulu: kuunnelma* (*Der Kontrabass*, 1981), sovitettu Esltelän suomennoksen pohjalta. Helsinki: Yleisradio 1985
* *Parfyymi: erään murhaajan tarina* (*Das Parfüm*), suom. Markku Mannila, Helsinki: Otava 1986 
* *Kyyhkynen* (*Die Taube*); suom. Markku Mannila, Helsinki: Otava 1988 

## Lähteet
Participatory Culture Foundation

**Participatory Culture Foundation** (PCF) on yhdysvaltalainen voittoa tavoittelematon säätiö, jonka tavoitteena on "mahdollistaa ja tukea itsenäistä, yrityksistä riippumatonta luovuutta ja poliittista aktiivisuutta". Säätiö perustettiin helmikuussa 2005 ja se toimii Worcesterista, Massachusettsista käsin. PCF:ia edelsi projekti nimeltä Downhill Battle.  PCF:in ensisijainen projekti on täysin ilmainen ja avoimen lähdekoodin omaava Internet-televisioalusta Miro. Aiemmin Miro tunnettiin myös nimellä Democracy Player.

PCF on vastaanottanut taloudellista tukea Rappaport Family Foundationilta, Mitch Kaporin Open Source Applications Foundationilta, Surdna Foundationilta, Knight Foundationilta sekä lukuisilta yksityisiltä tukijoilta. Mozilla Foundation suuntasi oman stipendinsä PCF:in avoimen lähdekoodin videoprojekteihin toukokuussa 2007.

## Lähteet

## Aiheesta muualla
* Participatory Culture Foundation 

* Participatory Culture Foundation projektit
** Miro Media Player
** Broadcast Machine
** VideoBomb 
** Channel Guide
Miro (sovellus)

**Miro** (ent. *Democracy Player*) on Participatory Culture Foundationin kehittämä avoimen lähdekoodin Internet-televisionkatseluohjelma Linux-, Windows- ja Mac OS X -käyttöjärjestelmille. Miro koostuu sisäänrakennetusta RSS-verkkosyötteenlukijasta, BitTorrent-ohjelmasta sekä videotoistimesta (Linuxissa Xine-, Mac OS X:ssä Quicktime- ja Windowsissa VLC-pohjainen).

Miron avulla voi esimerkiksi seurata ja tallentaa videoita eri videopalveluista, kuten YouTubesta tai Google Videosta, katsella tavallisimpia videotiedostoja, seurata videopodcasteja ja ladata videoita BitTorrentista. Miron saa ladattua ilmaiseksi sen kotisivuilta.

## Lähteet

## Aiheesta muualla
* Miron kotisivu
* Participatory Culture Foundation 
* FLOSS Manualsin suomenkielinen Miro-käyttöopas
Keiholehdet

**Keiholehdet** (*Sagittaria*) on vesikasvien suku, jonka monet lajit ovat suosittuja akvaariokasveja. Joidenkin lajien meheviä juurakoita käytetään ravinnoksi Pohjois-Amerikassa ja Itä-Aasiassa. Suvun lajit risteytyvät helposti.

Suomessa elää kaksi keiholehtien sukuun kuuluvaa lajia: pystykeiholehti ja kelluskeiholehti.

## Keiholehtilajeja
* amerikankeiholehti (*Sagittaria latifolia*)
* kelluskeiholehti (*Sagittaria natans*)
* leveäkeiholehti (*Sagittaria platyphylla*)
* pystykeiholehti (*Sagittaria sagittifolia*)
* kapeakeiholehti (*Sagittaria subulata*)

Akvaarioissa suosittuja lajeja:
* leveäkeiholehti, leveälehtinen sagittaria *[[Sagittaria graminea]]*
* kelluskeiholehti, kelluva keiholehti *Sagittaria natans*
* pystykeiholehti, keiholehti *Sagittaria sagittifolia*
* kapeakeiholehti, suorakeiholehti *Sagittaria subulata*

## Lähteet

## Aiheesta muualla
* Finto: Kassu – Kasvien suomenkieliset nimet: ''Sagittaria''
*Keiholehdet (''Sagittaria'')
Seitsemäs manner

**Seitsemäs manner** (*Der siebente Kontinent*) on vuonna 1989 julkaistu elokuva, jonka on kirjoittanut ja ohjannut Michael Haneke. Se on hänen filmografian ja niin sanotun *Glaciation Trilogyn* ensimmäinen elokuva. (Seuraajat; *[[Bennyn video]]* ja *[[71 katkelmaa erään sattuman kronologiasta|71 katkelmaa]]*)*.* Ennen elokuvaa Haneke oli työskennellyt jo vuosia teatterin ja television parissa. Kyseinen teos kuvaa keskiluokkaisen itävaltalaisen perheen turruttavaa arkea, ja lopulta, sen hajoamista.

## Elokuva
Haneke sai idean elokuvaan lehtiartikkelista. Kyseisessä artikkelissa selitettiin yksityiskohtaisesti syyt tapahtumille, mutta Haneke halusi kertoa elokuvan antamatta vastauksia. Han haluaa katsojan itse pohtia mahdollisia syitä.

Hanekella oli aluksi ongelmia löytää oikea tapa kirjoittaa tarina. Lopulta hän kirjoitti käsikirjoituksen kuukaudesssa.

Käsikirjoitus piti aluksi tuottaa tv-elokuvana, mutta tekstistä ei tykätty, joten siitä lopulta tuli teatterielokuva.

Elokuvan tyyliä on verrattu muun muassa toiseen elokuvaan, Jeanne Dielman (*1975, Chantal Akerman*).

## Palkinnot
Elokuva sai kaksi palkintoa:
*Ernest Artaria -palkinto, Locarnon elokuvajuhlat, 1989
*Georges Delerue -palkinto musiikin käytöstä, Flanderin elokuvajuhlat, 1989 

## Pääosat

## Lähteet
Kloraatti

**Kloraatti** on kloorihaposta peräisin oleva anioni, jonka kemiallinen kaava on ClO3-. Kloraatit ovat voimakkaita hapettimia, ja kloorin hapetusluku kloraatti-ionissa on +V. Kloraatit ovat yleensä hyvin vesiliukoisia. Kuumennettaessa kloraatit hajoavat, jolloin muodostuu lämpötilasta riippuen joko perkloraatteja ja klorideja tai happea ja klorideja:

4 KClO<sub>3</sub> → 3 KClO<sub>4</sub> + KCl

2 KClO<sub>3</sub> → 2 KCl + 3 O<sub>2</sub>

Hapot hajottavat kloraatti-ionin perkloraatiksi ja klooridioksidiksi:

3 ClO3- + 2 H<sup>+</sup> → 2 ClO2(g) + ClO<sub>4</sub><sup>-</sup>

Voimakkaat pelkistimet pelkistävät kloraatti-ionin kloridiksi:

ClO3- + 3 Zn + 6 H<sup>+</sup> → Cl<sup>-</sup> + 3 Zn<sup>2+</sup> + 3 H<sub>2</sub>O

Kloraatit tulisi pitää erillään orgaanisista tai helposti hapettuvista materiaaleista, koska ne muodostavat herkästi syttyviä tai räjähtäviä seoksia. Kloraatteja käytettiin paljon pyrotekniikassa; tosin niiden käyttö väheni epävakaudesta johtuen. 

## Kloraatteja
*Bariumkloraatti, BaCl2O6/Ba(ClO3)2, CAS-numero 13477-00-4
*Kaliumkloraatti, ClKO3/KClO3, CAS-numero 3811-04-9
*Natriumkloraatti, NaClO3, CAS-numero 7775-09-9

## Lähteet
Natalie Gregory

**Natalie Gregory** (s. 20. lokakuuta 1975) on yhdysvaltalainen näyttelijä. Hän esiintyi nimiroolissa vuoden 1985 *Liisassa Ihmemaassa* ja lisäksi muun muassa Jenniferin äänenä *[[Oliver ja kumppanit|Oliverissa ja kumppaneissa]]* (1988). Uransa huipulla hän oli  ehdolla Young Artist Awardin saajaksi. 

## Lähteet

## Aiheesta muualla
*
Teräsvilla

**Teräsvilla** on ohuista teräslangoista tehtyä mattoa, jota käytetään pintojen hiomiseen ja puhdistukseen.

Langat valmistetaan höyläämällä pyöreä teräslanka poikkileikkaukseltaan monikulmion muotoiseksi. Leikkuutavasta riippuen saadaan monenlaisia lankoja, joissa koko langan pituudelta voi olla esimerkiksi kolme tai neljä särmää; yhtä hyvin poikkileikkaus voi olla  vaikkapa sirpin muotoinen. Särmien kulma eli terävyys, kuten myös käytetyn teräksen kovuus vaikuttaa teräsvillan karkeuteen. Karkeampi teräsvilla on myös tehty paksummista langoista kuin hienompi.

Leikkaamisessa ei ole pakko käyttää öljyä, jolloin saadaan täysin puhdasta teräsvillaa. Vastaavaa villaa myös valmistetaan pehmeämmistä metalleista, kuten pronssista tai alumiinista

Teräsvillan etu verrattuna hiekkapaperiin on se, että langanmyötäiset kaapivat särmät eivät aiheuta pintaan naarmuja yhtä helposti, kuin hiekanjyvästen pistemäiset kärjet.

Teräsvillalaadut karkeimmasta hienoimpaan ovat: 4 - 3 - 2 - 1 - 0 - 00 - 000 - 0000. Teräsvillaa käytetään yleensä maalin hiomiseen. Sitä voidaan käyttää myös puhdistukseen, jolloin siihen voi olla sekoitettuna myös saippuaa. Joskus yhdistelmää kutsutaan saippuavillaksi. 

Hieno teräsvilla on helposti syttyvää ja märkänäkin palavaa. Se tulee suojata kipinöiltä ja pitää erossa virtalähteistä, sillä jo 9 voltin pariston riittää kuumentamaan hienon villan syttymispisteeseen. Ominaisuutta voi myös hätätapauksessa hyödyntää käyttämällä teräsvillaa taulana.

## Teräshankaussieni
**Teräshankaussieni**, tunnetaan myös nimellä **metallinen hankaussieni**, on kotikäyttöön suunnattu, vaativaan puhdistukseen tarkoitettu siivousväline. Se on erityisen soveltuva pinttyneen tai pohjaan palaneen lian puhdistamiseen. Yksi teräshankaussienen huonoista puolista on se, että se saattaa naarmuttaa puhdistetun kohteen pintaa.

## Katso myös
* Mikrokuitu#Puhdistus ja siivous

## Lähteet

## Aiheesta muualla
Matthew Lawrence

**Matthew William Lawrence** (s. 11. helmikuuta 1980 Abington, Pennsylvania, Yhdysvallat) on yhdysvaltalainen näyttelijä. Hän esiintyi muun muassa Jack Hunterin roolissa televisiosarjassa *[[Isojen poikien leikit]]*.

Lawrence oli ehdolla Young Artist Awardin saajaksi vuosina 1989, 1992, 1993, 1995, 1996 ja 1997. Myös hänen veljensä Joey ja Andrew ovat näyttelijöitä. 

## Aiheesta muualla
*
Danielle Fishel

**Danielle Christine Fishel** (s. 5. toukokuuta 1981 Mesa, Arizona, Yhdysvallat) on yhdysvaltalainen näyttelijä. Hän on esiintynyt muun muassa Topanga Lawrencen roolissa televisiosarjassa *[[Isojen poikien leikit]]*.

Fishel on nähty myös useissa elokuvissa. Hän oli joulukuussa 1998 *Seventeen*-lehden kannessa.

Fishel on palkittu YoungStarilla vuonna 1998. Hän oli uudelleen ehdolla 2000. Hän on lisäksi ollut ehdolla kahden Young Artist -palkinnon saajaksi vuosina 1996 ja 1997. 

## Aiheesta muualla
*
Ben Savage

**Bennett Joseph "Ben" Savage** (s. 13. syyskuuta 1980 Chicago, Illinois, Yhdysvallat) on yhdysvaltalainen näyttelijä. Hänet muistetaan muun muassa Cory Matthewsin roolista televisiosarjassa *[[Isojen poikien leikit]]*.

Savage on näyttelijä Fred Savagen veli.

## Aiheesta muualla
*
Joey Lawrence

**Joseph "Joey" Lawrence** (s. 20. huhtikuuta 1976) on yhdysvaltalainen näyttelijä ja muusikko. Hän tuli 1980–1990-luvuilla tunnetuiksi *Gimme a Break!* -show'sta sekä televisiosarjasta *[[Kullannuppu]]*. Hänelle myönnettiin vuonna 1993 Young Artist -palkinto. 

Lawrence päätti näyttelijäntöidensä ohessa ryhtyä levyttäväksi artistiksi. Hän osallistui vuonna 2006 Yhdysvaltain *[[Dancing with the Stars (yhdysvaltalainen televisiosarja)|Dancing with the Stars]]* -kilpailuun. 

Lawrencen molemmat veljet, Matthew ja Andrew Lawrence, ovat itsekin näyttelijöitä. 

## Aiheesta muualla

*
Fred Savage

**Fredrick Aaron ”Fred” Savage** (s. 9. heinäkuuta 1976) on yhdysvaltalainen näyttelijä. Hän näytteli varhaisteini-ikäisenä pääosaa palkitussa televisiosarjassa *[[Kesä 68]]* (*The Wonder Years*, 1988–1993).

Stanfordin yliopistosta valmistunut Savage on myöhemmällä iällään tehnyt myös ohjaustöitä. 

Savage on ollut ehdolla kahden Emmy-palkinnon ja kahden Golden Globen saajaksi. Hän voitti vuosina 1987, 1988 ja 1989 kolme Young Artist -palkintoa. 

Hän on näyttelijä Ben Savagen veli.

## Lähteet

## Aiheesta muualla
*
Matthew Gray Gubler: the Unauthorized Documentary

**Matthew Gray Gubler: the Unauthorized Documentary** on pseudodokumenttisarja, joissa parodioidaan Hollywood-käyttäytymistä. Sarjan on ohjannut Matthew Gray Gubler ja hän on myös sarjan pääosassa. Sarjan jaksot ovat lyhyitä, noin 3–6 minuutin pituisia, ja niitä on tehty kaksi kautta, yhteensä 14 jaksoa. Ne ovat katsottavissa Youtubessa Matthew Gray Gublerin virallisella Youtube-kanavalla.
Sarjaa on kuvattu ''Criminal Mindsin'' kuvausten aikana. *Criminal Minds* -televisiosarjassa Gubler näyttelee Dr. Spencer Reidiä.
Archetype

__NOTOC__
**Archetype** on yhdysvaltalaisen industrial metal-yhtyeen Fear Factoryn viides studioalbumi. Sen julkaisi 20. huhtikuuta vuonna 2004 levy-yhtiö Liquid 8. Toisin kuin yhtyeen aiemmat levyt, albumi ei ole konseptialbumi. Musiikillisesti albumi palaa Demanufacture-albumin tyyliin, mistä monet yhtyeen fanit pitivät.

Archetype julkaistiin myös rajoitettuna painoksena digipak-versiona, joka sisälsi bonus-DVD:n. Riippuen siitä, mistä digipak-versio on ostettu, DVD sisältää joko materiaalia heidän Australian-kiertueeltaan ja videon kappaleelle "Cyberwaste" tai materiaalia albumin tekovaiheesta. 

Albumi debytoi Yhdysvalloissa Billboard 200 -listan sijalla 30. Suomessa se nousi niin ikään virallisen albumilistan sijalle 30.

## Kappaleet
Kaikki kappaleet säveltänyt Raymond Herrera ja Christian Olde Wolbers sekä sanoittanut Burton C. Bell, ellei toisin mainittu.

# 
# 
# 
# 
# 
# 
# 
# 
# 
# 
# 
# 
# 

### Rajoitetun painoksen bonus-DVD
# 
# 

## Kokoonpano
* Burton C. Bell − laulu
* Christian Olde Wolbers − kitara, basso, taustalaulu
* Byron Stroud − basso (Live)
* Raymond Herrera − rummut
* John Bechdel − kosketinsoitin

## Arvostelut
* Allmusic: 
* Chronicles of Chaos: 
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
People+Arts

**People+Arts** (ennen **Liv**)  on viihteeseen keskittynyt televisiokanava, joka on suunnattu Espanjaan, Portugaliin sekä Latinalaiseen Amerikkaan. Kanavan omistaa Discovery Networks.

People+Artsin ohjelmisto on sekoitus brittiläisiä televisiosarjoja, tositelevisio-ohjelmia, harrastusohjelmia sekä joitakin yhdysvaltalaisia sarjoja. Kanavan ohjelmisto esitetään joko sarjojen alkuperäisellä kielellä tekstitettynä portugaliksi tai dubattuna espanjaksi.

BBC omisti 50 prosenttia televisiokanavasta vuoteen 2010 asti, kunnes myi omistuksensa Discoverylle 156 miljoonalla dollarilla.

## Ohjelmistoa
* Brittiläisiä sarjoja
** *[[Paritellen]]*
** *[[Doctor Who]]*
** *[[Kelmien kerho]]*
** *[[Hotel Babylon]]* (vain Latinalaisessa Amerikassa)
** *[[Konttori (brittiläinen televisiosarja)|Konttori]]*

* Yhdysvaltalaisia sarjoja
** *[[Hurja muodonmuutos]]*
** *[[Rouva presidentti (televisiosarja)|Rouva presidentti]]* (vain Euroopassa)
** *[[Dirt (televisiosarja)|Dirt]]*

* Tosi-TV-sarjoja
** *[[American Chopper]]*
** *[[Miami Ink]]*
** *[[Muodin huipulle]]*
** *[[Vaimot vaihtoon]]*

## Lähteet

## Aiheesta muualla
* People+Arts Portugal. 
* People+Arts Latinalainen Amerikka.
Juha Lehti

**Juha Lehti** (s. 24. maaliskuuta 1960 Helsinki) on suomalainen, Sir Elwoodin hiljaiset värit -yhtyeestä tunnettu laulaja, lauluntekijä ja kitaristi. Lehti on tehnyt suuren osan yhtyeensä kappaleista kuten "Neiti Kevät", "Älä mee" ja "Pahaa verta". Juha Lehden ja Sir Elwoodin musiikkia on nimitetty "keskiolutjatsiksi". Myös Lehden tulkinta Juice Leskisen alun perin Sakari Kuosmaselle tekemästä "Rakkauden haudalla" -kappaleesta on saanut paljon radiosoittoa. Juha Lehti on esiintynyt Junnu Saaresahon kanssa nimellä Sir Elwood Duo.

Vuonna 2017 Lehti teki roolin elokuvassa *[[Armomurhaaja]]*.

Juha Lehti on amerikkalaisen jalkapallon Suomen mestari vuodelta 1982.

## Lähteet

## Aiheesta muualla
* Sir Elwoodin hiljaiset värit -yhtyeen viralliset verkkosivut
* Juha Lehti – Mies lager-musiikin takaa (Selvis 2/2004)
Yleisurheilun alle 18-vuotiaiden maailmanmestaruuskilpailut 2001

Vuoden **[[2001]] [[yleisurheilun alle 18-vuotiaiden maailmanmestaruuskilpailut]]** käytiin 12.–15. heinäkuuta Debrecenissä, Unkarissa.

## Mitalistit
### Pojat

### Tytöt

## Lähteet
* http://www2.iaaf.org/WYC01/index.asp
Domninos Larissalainen

**Domninos Larissalainen** (; n. 420 Larissa, Syyria – n. 480 jaa.) oli varhaiskeskiajalla elänyt syyrianjuutalainen matemaatikko. Hän tutki paljon lukuihin liittyvää teoriaa eli lukujen välisiä riippuvuuksia ja verrannollisuutta.

## Elämä ja työ
Domninos syntyi Orontes-joen läheisyydessä sijainneessa Larissan kylässä. Matkustettuaan Ateenaan, hän pääsi Platonin Akatemian silloisen johtajan Syrianoksen oppilaaksi. Syrianoksella oli samanaikaisesti toinenkin oppilas, Proklos. Oppilaat kilpailivat keskenään. Prokloksen oppilaan Marinoksen mukaan Syrioanoksen annettua oppilailleen tehtäväksi valita kahdesta aiheesta esitelmän, jonka he yhdessä esittelisivät. Aiheina olivat orifilaiset teoriat ja oraakkelit. Riita syntyi jo aiheenvalinnasta, sillä Domninos halusi valita orfilaisuuden kun Proklos taas oraakkelit. Marinos kertoo, etteivät he olleet päässeet yhteisymmärrykseen Syrianoksen kuoltua. Heidän erimielisyydet syveni entisestään, kun he väittelivät siitä, miten Platonin filosofiaa pitäisi tulkita. Väittelyn voidaan katsoa jossain määrin päättyneen Prokloksen voittoon, koska muut akatemialaiset pitivät hänen näkökulmaa parempana. Proklos seurasi opettajaansa Akatemian johtajana, kun Domninos palasi takaisin kotikyläänsä Larissaan.

Domninoksen matemaattiset saavutuksia alettiin tiedostaa vasta vuonna 1832 *Manual of Introductory Arithmetic* -teoksen ( julkaisun myötä. Saavutusten tärkeyden ymmärtämiseen kesti vielä vuoteen 1884 asti, jolloin Paul Tannery alkoi julkaista Domninoksen töitä. Domninos kirjoitti elämänsä aikana useita teoksia, mutta niistä tunnetuin *How to take a ratio out of a ratio* () julkaistiin kuitenkin vasta vuonna 1883. Domninos käsittelee *Manual of Introductory Arithmetic* -teoksessaan lukujen suhteita ja mittasuhteita. Teoksen lopussa hän kertoo käsittelevänsä aiheita syvällisemmin teoksessa *Elements of Arithmetic* (, ’*Aritmetiikan alkeet*’). Ei kuitenkaan tiedetä kirjoittiko Domninos koskaan tätä teosta. T. L. Heath epäili, ettei teos ole Domninoksen vaan jonkun muun aikalaisen kirjoittama. Bulmer-Thomas vakuuttaa *Dictionary of Scientific Biography* -tietokirjassaan sen olevan Domninoksen tai ainakin osittain.

## Lähteet
Dana Plato

**Dana Plato** (alk. **Dana Michelle Strain**, 7. marraskuuta 1964 Maywood, Kalifornia, Yhdysvallat – 8. toukokuuta 1999 Moore, Oklahoma, Yhdysvallat) oli yhdysvaltalainen näyttelijä. Hänen ensiesiintymisensä elokuvissa tapahtui 11-vuotiaana, vuonna 1975 elokuvassa *[[Kadonnut jäljettömiin]]*.

Sittemmin hän näytteli muun muassa televisiosarjassa *[[Diff'rent Strokes]]* vuosina 1978–1986. Tuona aikana hän meni naimisiin Lanny Lambertin kanssa ja synnytti pojan. Hän on näytellyt myös elokuvissa *[[Manaaja II: Luopio]]*, *[[Viikonloppu Kaliforniassa]]* ja sarjassa *[[Kuuden miljoonan dollarin mies]]*.

Platon ura kääntyi laskuun 1980-luvun lopulla eikä hän enää saanut isoja rooleja. Hän oli urallaan kolme kertaa A Young Artist Award -ehdokkaana. Hän käytti kovia huumeita vuosia. Dana Plato kuoli lääkkeiden yliannostukseen 34-vuotiaana.

## Aiheesta muualla
*
Freedom day

**Freedom day** () on eteläafrikkalainen juhlapäivä, joka juhlistaa maan ensimmäisiä vapaita ja demokraattisia vaaleja vuonna 1994. Päivää vietetään 27. huhtikuuta, ja se on kansallinen vapaapäivä Etelä-Afrikassa.

## Lähteet
Yleisurheilun Afrikan-mestaruuskilpailut 2008

Vuoden **[[2008]] [[yleisurheilun Afrikan-mestaruuskilpailut]]** käytiin 30. huhtikuuta – 4. toukokuuta Addis Abebassa, Etiopiassa.

## Mitalistit
### Miehet

### Naiset

## Lähteet
* http://www.addis2008.org/Content/ContentManager.php?home (kuollut linkki; archive)
* http://tunisathle.voila.net/Evenements/ChAfrSen2008Addis.pdf
Gostinyi Dvor

**Gostinyi Dvor** () on Pietarin suurin tavaratalo ja ostoskeskus, jonka pinta-ala on 53&nbsp;000&nbsp;m². Rakennus valmistui vuosina 1757–1785 ja sitä pidetään yhtenä maailman vanhimmista ostoskeskuksista. Rakennus on kokonaisen korttelin kokoinen ja sijaitsee Nevski prospektin varrella.

## Lähteet

## Aiheesta muualla
BBC Entertainment

**BBC Entertainment** on kansainvälinen televisiokanava, jonka ohjelmisto koostuu komediasta, draamasta sekä viihdeohjelmista, jotka on tuottanut BBC tai jokin muu brittiläinen televisiotuotantoyhtiö. Lokakuussa 2006 BBC Entertainment korvasi BBC Prime Asian Singaporessa, Hongkongissa, Thaimaassa ja Etelä-Koreassa. Kanava aloitti saman vuoden joulukuussa Malesiassa. BBC Entertainment aloitti Intiassa toukokuussa 2007. Kanavaa on mahdollista katsoa myös Puolassa, jossa se aloitti joulukuussa 2007. BBC Entertainment on kokonaan BBC Worldwiden omistama. Suomessa kanavan korvasi 13. huhtikuuta 2015 BBC Brit.

## Aiheesta muualla
* BBC Entertainmentin kotisivut.
* BBC aloittaa uuden tv-kanavan.
Kim Lindström

**Kim Lindström** (s. 1946 Helsinki) on suomalainen tietokirjailija, sijoittaja, yrittäjä ja konsultti. Koulutustaustaltaan hän on valtiotieteen maisteri ja kansantaloustieteilijä.

Lindströmillä on pitkä ura arvopaperialan yritysten johtotehtävissä. Hän on toiminut Yhdyspankin rahastoyhtiössä, varainhoitoyhtiö Carnegie Varainhoidossa sekä Norvestiassa. Hän on myös toiminut Yhdyspankin pääekonomistina sekä on ollut perustamansa Fides Asset Managementin pääomistaja ja hallituksen puheenjohtaja. Hänellä on myös monipuolinen kokemus hallitustehtävistä.

## Teokset

* 
* 
* 
* 

## Lähteet

## Aiheesta muualla
*Sijoitustieto.fi: Haastattelussa Kim Lindström - Sijoittajalegendan opit, strategia ja ikimuistoisimmat hetket uralla
*Kirjailijaesittely Talentumin sivustolla
Kazushi Sakuraba

**Kazushi Sakuraba** (; s. 14. heinäkuuta 1969 Japani) on japanilainen vapaaottelija. Hän on otellut muiden muassa Ultimate Fighting Championship, PRIDE Fighting Championships ja HERO'S-organisaatioissa. Nykyään hän kilpailee DREAM-organisaatiossa. Hän voitti Royce Gracien vuonna 2000 ottelussa, joka on vapaaottelun historian pisin ottelu (90 min).

## Ottelut

## Lähteet
Suden aika

**Suden aika** on Michael Haneken ohjaama elokuva, joka valmistui vuonna 2003.

## Tarina
Elokuva sijoittuu nimeämättömäksi jäävään eurooppalaiseen maahan ja noin 2100-luvun alun teknologiseen maisemaan. On tapahtunut katastrofi, jonka seurauksena karja on poltettu ja saastumattomasta vedestä on kova puute. Elokuvassa keskitytään kaksilapsisen perheen tapahtumiin. Perhe pakenee kaupungista maaseutuasunnolleen, jonka joku toinen perhe on kuitenkin vallannut. Seuranneessa kärhämässä Georges saa surmansa ja muu perhe joutuu pakenemaan ja menettää omaisuutensa. Anne lapsineen joutuu selviytymään maailmassa, jossa ei ole lakia tai järjestystä ja jossa ruuan ja juoman hankintakin on vaikeaa.

## Rooleissa

## Arvioita
*Turun Sanomien* Tapani Maskula piti *Suden aikaa* arvostamansa ohjaajan harhalaukaukseksi, josta puuttuvat sekä ”innostavat tähtäimet” että kantavat ideat. Hänestä elokuvan pelastaa vain Huppertin näyttelijäntyö.

## Lähteet
Noropunatähkä

**Noropunatähkä** eli **punatähkä** (*Liatris spicata*) on monivuotisena koristekasvina eli perennana viljelty kasvilaji.

## Ulkonäkö ja koko
Noropunatähkä kasvaa 40–70 senttimetriä korkeaksi. Sillä on jämäkkä varsi ja purppuranpunainen tähkämäinen kukka, joka avautuu heinä-syyskuussa.

## Levinneisyys
Noropunatähkää kasvaa villinä Pohjois-Amerikan itäosissa.

## Elinympäristö
Noropunatähkä viihtyy kuivilla ja aurinkoisilla paikoilla. 

## Lähteet

## Aiheesta muualla
*Kassu – Kasvien suomenkieliset nimet: (Noro)punatähkä (''Liatris spicata'')
* Suomen Lajitietokeskus: Noropunatähkä – ''Liatris spicata''
*Pinkka, Lajintuntemuksen oppimisympäristö: Noropunatähkä (''Liatris spicata'')
*Puutarha.net: (Noro)punatähkä (''Liatris spicata'')
*ITIS: ''Liatris spicata'' 
*United States Department of Agriculture (USDA): ''Liatris spicata''
Vapaaelektronilaser

**Vapaaelektronilaser** (, **FEL**) on laser, joka tuottaa koherenttia sähkömagneettista säteilyä. Vapaaelektronilaserin toimintaperiaate poikkeaa paljon perinteisen laserin toimintaperiaatteesta. Siinä säteilyä ei saada aikaan kaasun, nesteen tai kiinteän olomuodon laserin tavoin jonkin aineen elektronitiloja virittämällä vaan säteily syntyy lähes valonnopeudella kulkevien elektronien mutkitellessa erilaisten magneettijonojen aikaansaamissa magneettikentissä.

Vapaaelektronilasereiden tuottaman säteilyn aallonpituus on tavanomaisista lasereista poiketen säädettävissä mikroaaltoalueelta aina röntgensäteilyalueelle. Kaikki vapaaelektronilaserit eivät pysty kattamaan koko aallonpituusaluetta vaan vain tietyn osan siitä. Vapaaelektronilaserit ovat tyypillisesti isoja laitteita, jopa satoja metrejä pitkiä.

Ensimmäisen ehdotuksen vapaaelektronilasereista esitti John M. J. Madey vuonna 1971. Kesti kuitenkin kuusi vuotta ennen kuin Madey rakensi kollegoidensa kanssa ensimmäisen vapaaelektronilaserin Stanfordin yliopistossa. Nykyään vapaalektronilasereita on useissa eri tutkimuskeskuksissa. Maailman ensimmäinen pehmeän röntgenalueen vapaaelektronilaser FLASH valmistui vuonna 2000 Hampuriin. Ensimmäinen kovan röntgenalueen vapaaelektronilaser LCLS Stanfordissa sai aikaan ensimmäisen säteensä huhtikuussa 2009.

## Katso myös
*Synkrotroni

## Lähteet

## Aiheesta muualla
*FLASH &mdash; vapaaelektronilaser Hampurissa
Russ Hamilton

**Russ Hamilton** on yhdysvaltalainen pokerinpelaaja, joka voitti vuoden 1994 World Series of Pokerin (WSOP) pääturnauksen. Voittonsa jälkeen hän oli osallisena Ultimate Bet -pokeriserverin skandaalissa, jossa Hamilton myönsi varastaneensa 16-18 miljoonaa dollaria pelaajien rahoja käyttäen ohjelmaa, joka näytti vastustajien kortit.

Hamilton opiskeli sähköinsinööriksi, mutta muutti 36-vuotiaana Las Vegasiin pelaamaan ammatikseen. Tätä ennen hän oli pelannut laittomissa korttiringeissä Detroitissa. Hän aloitti Vegasissa pelaamalla blackjack-turnauksia yhdessä ammattilaisten kuten Stanford Wong, Anthony Curtis, Blair Rodman ja Fred David kanssa. Hän menestyi hyvin, kunnes ammattilaisilta kiellettiin osallistuminen turnauksiin ja näin hän siirtyi takaisin pokeriin.

Vuoden 1994 WSOP-turnauksessa hän voitti lopun kaksinpelissä Hugh Vincentin – ykköspalkinto oli miljoona dollaria. WSOP-voittonsa jälkeen Hamilton keskittyi enimmäkseen käteispeleihin (vaikkakin saavutti hyviä sijoituksia WSOP:ssa voittonsa jälkeenkin). Vuonna 2005 hän perusti Ultimate Blackjack Tourin. Vuonna 2006 Hamilton kutsuttiin pelaamaan televisioituun blackjack-ohjelmaan World Series of Blackjackiin. 

Toukokuussa 2008 Hamilton pokeriuran turnausansiot ylittivät 1,5 miljoonaa dollaria.

## Lähteet

## Aiheesta muualla

*
Seppo Hakasalo

**Seppo Juhani ”Säppi” Hakasalo** (15. maaliskuuta 1959 Kannus – 3. lokakuuta 2003 Lestijärvi) oli suomalainen muusikko, laulaja ja lauluntekijä, joka tunnettiin erityisesti hänen Säppi-yhtyeestään. Hakasalon tunnetuimpia kappaleitaan lienevät ”Asfalttilaturi”, ”Sotaveteraani” ja ”Kotiin”. Hakasalo on tehnyt sanoituksia myös Ilona-yhtyeelle. Ennen Säppi-orkesteria hänellä oli Human Being -niminen yhtye, joka levytti yhden singlen vuonna 1985. Hakasalo menehtyi vuonna 2003 sairauskohtaukseen.

## Diskografia
### Singlet
* Human Being: *Kuljen näin / Pyöreät pilvet* (1985)

### Säppi-albumit
* *[[LP 1]]* (1988)
* *[[Lintumies (Säpin albumi)|Lintumies]]* (1989)
* *[[Poika Kotiin]]* (2002)

### Mukana levyillä
* Juice Leskinen Grand Slam: *[[Taivaan kappaleita]]* (1991)

## Lähteet

## Aiheesta muualla
* 
* 
* Säppi-orkesteri Pertsa Tolosen kotisivuilla
Tikku-ukko

**Tikku-ukko** on ihmistä kuvaava viivoista muodostuva hahmo. Tikku-ukon osat ovat yleensä kaksi jalkatikkua, kaksi käsitikkua, yksi vartalotikku (edellisiä pitempi) ja päänä on ympyrä, johon on yleensä piirretty kasvot. Tikku-ukkoa käytetään joissain sarjakuvissa, koska se on helppo piirtää. Kotitekoisissa animaatioissa tikku-ukkoa käytetään usein ihmisen tilalla, koska se on merkittävästi helpompi piirtää. Tikku-ukkoja käytetään myös erilaisten tietokonepelien hahmoina. Tästä esimerkkinä on *[[Free Rider 2]]* -peli, jossa ohjataan pyöräilevää tikku-ukkoa läpi erilaisten tasojen. On olemassa myös animaatio-ohjelmia, esimerkiksi Pivot Stickfigure Animator, jossa voi tehdä tikku-ukoista animaatioita. 

## Katso myös
*Nanolapsi
Hector Pieterson

**Hector Pieterson** (myös **Peterson** tai **Pietersen**, ) oli eteläafrikkalainen koululainen, joka kuoli poliisin avattua tulen mieltään osoittaneita koululaisia vastaan Sowetossa 16. kesäkuuta 1976. Uutinen Pietersonin kuolemasta johti laajoihin mellakoihin.

Vuonna 1974 bantuopetuksen ministeri Michael C. Botha ja varaministeri Andries Treurnicht päättivät aloittaa aikaisemmin huomiotta jätetyn bantuopetuksen lain pykälän toimeenpanon, jonka mukaan opetuksessa tuli käyttää englantia ja afrikaansia tasaveroisesti. Mustien eteläafrikkalaisten mielessä afrikaans liittyi maan sortojärjestelmään ja monet koulujen johtokunnat kieltäytyivät toteuttamasta päätöstä ja oppilaat alkoivat boikotoida oppitunteja. 16. kesäkuuta 1976 sadat lukiolaiset Sowetossa lähtivät mielenosoitusmarssille koulultaan kohti alueen jalkapallostadionia vastalauseena afrikaansinkielistä opetusta vastaan. Orlando Westin alueella poliisit pysäyttivät mielenosoituksen ja vaativat osallistujia poistumaan paikalta.  Yhteenotto muuttui väkivaltaiseksi ja noin kaksikymmentä oppilasta, mukaan lukien Hector Pieterson, kuoli poliisien luoteihin.

Pieterson nousi kansainväliseen kuuluisuuteen, kun johannesburgilaisen *The World* -sanomalehden valokuvaajan Sam Nziman kuva kuolettavasti haavoittunutta Pietersonia kantaneesta oppilaasta, jonka vierellä juoksi tämän sisar Antoinette, julkaistiin ympäri maailmaa. Muutama kuukausi valokuvan julkaisemisen jälkeen *The World* -lehti lakkautettiin. Nykyisin Orlando Westissä on Hector Pietersonille omistettu museo.

Hector Pietersonin sukunimestä on lehdissä esiintynyt erilaisia kirjoitusasuja, mutta perheen mukaan oikea kirjoitusmuoto on Pieterson. Perheen alkuperäinen sukunimi oli Pitso, mutta he muuttivat sen pyrkiessään tulemaan luokitelluiksi värillisiksi apartheid-järjestelmän rotuluokittelussa.

## Lähteet
Snatch – hävyttömät

**Snatch – hävyttömät** on Guy Ritchien ohjaama komediallinen rikoselokuva vuodelta 2000. Elokuvan keskeisissä pääosissa ovat Jason Statham, Brad Pitt, Rade Šerbedžija, Stephen Graham ja Adam Fogerty. 

*Snatch* menestyi erinomaisesti elokuvissa sekä oli kriitikoiden kehuma. Budjetti oli 10 miljoonaa ja keräsi yli 30 miljoonan lipputulot Yhdysvalloissa, kun taas Isossa-Britanniassa summa oli 12 miljoonaa.

## Juoni
Elokuvan juoni koostuu ikään kuin kahdesta toisiinsa yhdistyvästä tarinasta, jotka molemmat tapahtuvat Lontoossa. Ensimmäisen tarinan perustana on 84 karaatin timantti, jonka Franky Four Fingers varastaa myydäkseen sen newyorkilaiselle Aville. Asetelmaa sekoittaa kuitenkin entinen KGB-agentti Puukko-Boris, joka palkkaa kolme amatööriä varastamaan himotun timantin itselleen.

Toisen juonen keskeisenä henkilönä toimii nyrkkeilypromoottori Turkish, joka on ystävänsä Tommyn kanssa ostamassa asuntovaunua ”mustalaisilta”. Turkishin ja Tommyn henkivartija George joutuu kahnauksiin mustalaisten kanssa ja päätyy ottelemaan erään näistä, Mickey O’Neillin, kanssa. George tyrmätään. Huonoon kuntoon mennyt henkivartija on yksi Turkishin luottonyrkkeilijöistä ja nyt hänen tilalleen tarvittaisiin uusi nyrkkeilijä – seuraavat nyrkkeilykisat ovat jo parin päivän kuluttua. Turkish päätyy lopulta hänen henkivartijansa tyrmänneeseen Mickeyyn. Ongelmana on kuitenkin se, että Mickeyn pitäisi hävitä ottelu neljännessä erässä mutta tämä ei suostu häviämään.

## Yhtäläisyydet muiden elokuvien kanssa
Elokuva sisältää samanlaisia teemoja kuten Guy Ritchien ensimmäinen pitkä elokuva *[[Puuta, heinää ja muutama vesiperä]]*. Lisäksi muun muassa kohtaus, jossa Vinnie Jonesin näyttelemä Tony läimäyttää auton oven kiinni jolloin se paukahtaa erään gangsterin päähän, on samanlainen kuin kohtaus *Puuta, heinää ja muutama vesiperä* -elokuvassa.  Ritchie käytti myös ensimmäisessä elokuvassaan esiintyneitä Vinnie Jonesia, Jason Stathamia ja Jason Flemyngia myös *Snatchissa*. *Snatchilla* on juonellisia yhtäläisyyksiä myös Quentin Tarantinon vuonna 1994 ohjaaman elokuvan *[[Pulp Fiction]]* kanssa. Kummassakin elokuvassa hahmojen toimintaa motivoi jokin arvokas tavara, *Snatchissa* timantti ja *Pulp Fictionissa* salaperäinen salkku. Kummankin elokuvan juoneen liittyy myös järjestetty nyrkkeilyottelu.

## Näyttelijät

## Lähteet
Live at the Dynamo

**Live at the Dynamo** on Skycladin toinen livealbumi. Se sisältää samoja kappaleita kuin Another Fine Mess, johtuen siitä että albumi nauhoitettiin samalla keikalla. Albumin vain julkaisi eri levy-yhtiö, Burning Airlines.

## Kappaleet
#
#
#
#
#
#
#
#
#
#
#
#

## Aiheesta muualla
* Live at the Dynamo discogs.com -sivustolla
History Lessens

**History Lessens** on Skycladin kokoelma-albumi. Albumin nimi täydessä pituudessa on *History Lessens – An Introduction to the Artist*.

## Kappaleet
#
#
#
#
#
#
#
#
#
#
#
#
#
#
#

## Aiheesta muualla
* Levy Encyclopaedia Metallumissa
No Daylights... Nor Heeltaps

**No Daylights... Nor Heeltaps** on englantilaisen Skycladin vuonna 2002 julkaistu albumi, joka koostuu uudelleen nauhoitetuista yhtyeen klassikkokappaleista. Albumilla laulaa ensi kertaa Kevin Ridley, joka on ollut yhtyeen tuottaja ja kitaristi.

## Kappaleet
#
#
#
#
#
#
#
#
#
#

### Bonus-CD
#No Deposit, No Return
#A Great Blow for a Day Job
#No Strings Attached
#Building a Ruin
#Loco-Commotion

## Aiheesta muualla
* No Daylights Nor Heeltaps discogs.com -sivustolla
Jig-a-Jig

__NOTOC__
**Jig-a-Jig** on folk metal -yhtye Skycladin EP-levy, joka julkaistiin huhtikuussa 2006. Sitä ei julkaistu levy-yhtiön kautta, joten sitä on myyty vain yhtyeen konserteissa ja verkkosivuilla. EP sisältää coverin rockyhtye East of Edenin kappaleesta ”Jig-a-Jig” sekä kolme kappaletta *[[A Semblance of Normality]]* -albumin nauhoitussessiosta. Nämä kappaleet suunniteltiin singleä varten, jota ei koskaan julkaistu.

## Kappaleet
# 
# 
# 
# 

## Lähteet
Type 99

**Type 99** tai **Norinco Type 99** on kiinalainen taistelupanssarivaunu. Se on paranneltu versio Norinco-konsernin Type 98:sta. Type 99 tunnetaan myös nimillä **ZTZ-99** ja **WZ-123**.

## Kehitystyö
Kiina alkoi kehittää uutta taistelupanssarivaunua Type 59:n tilalle jo 1970-luvun alkupuolella ja ensimmäinen prototyyppi valmistui vuoden 1979 maaliskuussa. Tehdas 617 ja Instituutti 201 esittelivät1224:ksi nimetyn prototyypin Pekingissä. Siinä oli 120 millimetrin sileäpiippuinen panssarivaunukanuuna, hydromekaaninen voimansiirto ja saksalaisvalmisteinen MB8V331tc41-dieselmoottori. Myöhemmissä prototyypeissä 1226 ja 1126F2 oli kiinalainen 1 000 hevosvoiman moottori ja voimansiirto. Kaikki kolme prototyyppiä pohjautuivat Leopard 2:een. Vuonna 1994 suoritettiin maasto- ja tietestejä. Muutamia prototyyppejä testattiin vuonna 1996 yhteensä 6 900 km. Suurelle yleisölle Type 98 esiteltiin 1. lokakuuta 1999 sotilasparaatissa, mutta vaunua ei  kuitenkaan otettu laajasti käyttöön Kiinan kansanarmeijassa. Type 99 syntyi, kun Type 98:aan lisättiin nuolimainen lisäpanssari keulaan, reaktiivipanssari, parennultu lämpökamera ja tehokkaampi 1500 hv dieselmoottori.

## Käyttäjät
Type 99 on käytössä ainoastaan Kiinassa, jolla on vaunuja vähintään 500 kappaletta. Vaunu otettiin käyttöön vuonna 1999.

## Kuvia

Image:Type 99 MBT front right.jpg|Type 99 takaviistosta.
Image:Type 99 MBT - drivers position.jpg|Ajajan paikka.
Image:ZTZ-99A tank front right 20170902.jpg|Type 99A
File:ZTZ-99A tank 20170919.jpg|


## Katso myös

* Norinco Type 99
* MBT 2000

## Lähteet
*sinodefense.com
Sokkoshakki

**Sokkoshakki** on shakkia, jossa pelaaja ei näe itse lautaa. Hän saa siirrot vastustajaltaan puhuttuna esimerkiksi algebrallisella merkintätavalla ja hänen täytyy itse muistaa asema. Sokkoshakkitaitoa pidettiin vuosisatoja ihmeellisenä taitona, mutta nykyään lähes jokainen suurmestari pystyy pelaamaan ainakin yhtä sokkoshakkipeliä kerrallaan.

Erityisiä sokkoshakkiturnauksiakin järjestetään. Näissä jokainen peli pelataan kokonaan sokkona.

1930-luvun Neuvostoliitossa sokkoshakki oli kiellettyä, koska sen uskottiin vahingoittavan pelaajien terveyttä. Sokkoshakin mahdollisista terveyshaitoista ei kuitenkaan ole mitään lääketieteellistä näyttöä.

## Aiheesta muualla
*Blindfold Chess
Kehittyvät markkinat

**Kehittyvät markkinat** ovat rahoitusmarkkinoita maissa, jotka ovat matalan tai keskitulotason kansantalouksia ja joissa on pörssijärjestelmä. Kehittyviksi markkinoiksi luetaan yleensä Itä-Eurooppa, useat Aasian valtioista, Lähi-itä, Afrikka soveltuvin osin sekä Latinalainen Amerikka. Useissa kehittyvissä valtioissa yhdistyy voimakas talouskasvu väestönkasvuun, mikä kasvattaa kysyntää laajalla rintamalla ja vahvistaa myös ympäröivien maiden talouskasvua.

## Sijoittaminen kehittyville markkinoille
Danske Capitalin salkunhoitaja Kari Salosen mukaan kehittyvillä markkinoilla riskitasot ovat perinteisiä pörssimarkkinoita korkeammat. Kehittyville markkinoille kannattaa siksi sijoittaa pitkäjännitteisesti osana hajautettua salkkua. Lyhytaikaiset spekulatiiviset sijoitukset ovat riskialttiita.

### Kiina
Kiinassa sijoittajille aiheuttaa vaikeuksia yhtiöiden taloudellisesta tilanteesta kertovien tietojen saaminen. Ulkomaisiin sijoituksiin kohdistuu myös paljon rajoituksia.

## Lähteet
Charles Stanley

**Charles Henry Stanley** (syyskuu 1819 – 1901) oli ensimmäinen shakin yhdysvaltainmestari. Hän voitti ensimmäisissä shakin USA:n kisoissa Eugène Rousseaun ja voitti siten tittelin.

Stanley oli englantilainen, joka tuli Yhdysvaltoihin vuonna 1843. Hän aloitti Yhdysvaltojen ensimmäisen shakkilehden julkaisemisen vuonna 1846, mutta kilpailu, joka muodostui pian, ajoi hänen lehtensä konkurssiin.

Hän hävisi yhdysvaltainmestaruustittelinsä Paul Morphylle vuonna 1857.

Stanley oli naimisissa ja sai tyttären, joka sai nimekseen Pauline. Hänet nimettiin Paul Morphyn mukaan.

## Aiheesta muualla
*
Käypä arvo

**Käypä arvo** on todennäköinen luovutushinta, joka kaupan kohteesta vapailla markkinoilla saataisiin toisistaan riippumattomien tahojen välisessä kaupassa. Vastaava termi on myös *markkina-arvo*. Käyvän arvon muodostumiseen vaikuttaa myös henkilökohtainen hyötyarvo, johon liittyvät muun muassa vaihtoehtoiset hankintamenot ja odotettavissa olevat käyttökustannukset.

## Käyvän arvon selvittäminen
Käypää arvoa voi selvittää monilla menetelmillä. Eniten käytetty on kauppa-arvomenetelmä, jossa ratkaisun perusteena ovat arvostettavan kohteen kanssa vertailukelpoisten kohteiden myynnit. Jos vertailukauppoja ei ole riittävästi, arvostuksessa voidaan käyttää apuna esimerkiksi tuottoarvoihin perustuvia laskentakaavoja.

Kiinteistöjen arvon määrityksessä voidaan yleisesti käyttää kauppa-arvoa, tuottoarvoa tai kustannusarvoa.

## Lähteet
A Semblance of Normality

__NOTOC__
**A Semblance of Normality** on folk metal -yhtye Skycladin yhdestoista studioalbumi, joka julkaistiin 21. kesäkuuta 2004. Monella albumin kappaleista esiintyy jäseniä  Royal Philharmonic Orchestra -orkesterista.

## Kappaleet
#
#
#
#
#
#
#
#
#
#
#
#
#

## Kokoonpano

### Yhtye
* Kevin Ridley – laulu, sähkökitara, akustinen kitara, mandoliini
* Steve Ramsey – kitarat, taustalaulu
* George Biddle – viulu
* Graeme English – basso ja taustalaulu
* Arron Walton – rummut

### Vierailevat muusikot
* Royal Philharmonic Orchestra – Robert Troryn ohjaamana
* Andy May – Northumbrian pillit & vihellykset
* Frankie Gibbon – Hammond-urut
* Paul Smith – lyömäsoittimet

## Arvostelut
* Imperiumi: 7+/10

## Lähteet
Galen Gering

**Galen Laius Gering** (s. 13. helmikuuta 1971) on yhdysvaltalainen näyttelijä. Hänet tunnetaan Luis Lopez-Fitzgeraldin roolista televisiosarjassa *Passions*..Passions lopetettiin vuonna 2008, sen jälkeen Galen siirtyi sarjaan Päivien viemää, jossa on edelleen mukana.. 

Gering syntyi Los Angelesissa, Kaliforniassa, ja valmistui Miamin yliopistosta. Hän meni vuonna 2000 naimisiin Jenna Hudlettin kanssa. 

Geringillä on juutalaista ja baskitaustaa. 

## Aiheesta muualla
*
Carlos Reygadas

**Carlos Reygadas Castillo** (s. 10. lokakuuta 1971 México) on meksikolainen elokuvaohjaaja. Hänen töitään ovat *Japón* (2002), *Batalla en el cielo* (2005), *Luz silenciosa / Stellet Licht* (2007) ja *[[Post Tenebras Lux]]* (2012).

Reygadas on pelannut rugbya Meksikon maajoukkueessa.

Reygadas on uransa aikana voittanut useita palkintoja eri kilpailuissa ja elokuvajuhlilla. Vuonna 2012 hän voitti parhaan ohjaajan palkinnon Cannesin elokuvajuhlilla. Vuonna 2017 *[[The New York Times]]in* kriitikot valitsivat Reygadasin elokuvan *Luz silenciosa* tämän vuosisadan 25 parhaan joukkoon.

## Lähteet

## Aiheesta muualla
*
Listaamaton yhtiö

**Listaamaton yhtiö** on yhtiö, joka ei ole listattuna pörssiin. Pienet yhtiöt ovat useimmiten listaamattomia. 

Listaamattomista yrityksistä ei ole niin helppo saada taloudellisia tietoja kuin listatuista. Siksi niiden ostajalta vaaditaan enemmän vaivannäköä yritysten näkymien selvittämisessä.

Listaamattomien yritysten osakkeilla kaupankäynti on satunnaista, minkä vuoksi niiden likviditeetti on heikko.

Listaamattomia yrityksiä on voinut ostaa pankkien ja pankkiiriliikkeiden kautta. Suomessa EQ Pankilla ja Privanet Pankkiiriliikkeellä on ollut omat listat listaamattomille yrityksille. Privanetin listalla oli noin 60 yhtiötä, mutta Privanetista voi etsiä myös muita listalle kirjaamattomia yrityksiä. EQ Pankin listalla yrityksiä oli alle 20, mutta sielläkin välitettiin myös listan ulkopuolisia osakkeita.

## Katso myös

* Listayhtiö
* Pörssiyhtiö

## Lähteet
Musta Orfeus

**Musta Orfeus** () on ranskalais-italialais-brasilialainen elokuva vuodelta 1959. Elokuvan ohjasi Marcel Camus, ja sen pääosia näyttelevät ohjaajan itsensä lisäksi Breno Mello, Fausto Guezzoni, Lourdes de Oliveira ja Adhemar Ferreira da Silva. Antiikin Orfeus-myyttiä tulkitsevaa elokuvaa kuvattiin Brasiliassa, ja siihen sävelsivät bossa nova -musiikin Luiz Bonfá ja Antônio Carlos Jobim.

*Musta Orfeus* palkittiin julkaisuvuonna parhaan vieraskielisen elokuvan Oscar-palkinnolla sekä Cannesissa Kultainen palmu -palkinnolla. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Wang Chong

**Wang Chong** (王充 pinyin: Wáng Chōng; Wade-Giles: Wang Ch'ung; (27 – 100 ?) oli kiinalainen Han-dynastian kaudella elänyt filosofi ja skeptikko. Teostensa kautta Wang kyseenalaisti monia laajalti uskottuja vanhoja uskonnollisia käsityksiä ja ajattelutapoja. Omana aikanaan hän oli itsenäinen ajattelija, jota ei osattu sijoittaa perinteisiin kiinalaisiin filosofisiin koulukuntiin. Vaikka Wang ei kehittänytkään erityisen omintakeista oppijärjestelmää, hän oli yksi ensimmäisistä kiinalaisista ajattelijoista, jotka ajoivat skeptismiä ja rationalismia ajattelun ainoana lähtökotana.

Wang oli ennen kaikkea rationalismin puolestapuhuja ja taikauskon kriitikko. Hänen elinaikanaan kungfutselaisuuteen oli omaksuttu maagisia ja okkultistisia ajattelutapoja, joiden lisäksi henkiolentoihin uskottiin laajalti. Wang oli näitä käsityksiä vastaan ja puolusti loogista ajattelua. Perinteiden kritiikistään huolimatta Wang nojautui metafysiikassaan taolaiseen filosofiaan ja yin-yang-koulukuntaan. Kiinalaisessa ajattelussa ne edustivat luonnonfilosofista naturalismia, jonka keskeisiä käsitteitä olivat luonnonilmiöitä selittävät polaarinen vastakohtapari yin ja yang, sekä qi-elämänvoima. Wangin mukaan maailmankaikkeus toimi taolaista ja kungfutselaista filosofiaa mukaillen itsestään ja spontaanisti. Kaikki tapahtuva perustui hänen mukaansa sattumaan ja mitään ei määrätty ennalta. Kuoleman jälkeen ihminen ei Wangin mukaan jatkanut olemassaoloaan, vaan yhtyi maailmankaikkeuden perusenergiaan (qi).

Wangin teos *[[Lunheng]]*, eli Punnittuja tutkimuksia, on säilynyt.

## Lähteet
Lenka Marušková

**Lenka Marušková** (o.s. Hyková) (s. 2. helmikuuta 1985 Plzeň) on tšekkiläinen pistooliampuja.

Lenka Hyková saavutti Ateenassa 2004 olympiahopeaa 25 m urheilupistoolilla tuloksella 687,8 (588+99,8), häviten voittajalle Marija Grozdevalle 0,4 pistettä. 10 m ilmapistoolissa hän sijoittui 16. tuloksella 380, jääden finaalipaikasta neljän pisteen päähän.

## Lähteet
*Profiili ISSF Newssissä
*ISSF:n tietokanta
Verimakkara

**Verimakkara** on makkara, jonka pääainesosana on käytetty verta. Siinä on lisäksi lihaa, jauhoja, ohraryynejä ja joskus silavaa. Samantapainen ruoka on veripalttu, jota ei ole puristettu makkaran muotoon. Suomessa tunnettu verimakkara on tamperelainen mustamakkara. Varsinkin pohjoisessa Suomessa on suosittua myös verestä ja lihasta valmistettu verimakkara, jossa on verta noin kolmannes.

Verimakkara on Virossa jouluruoka. Saamelaisten keskuudessa valmistetaan  poronverimakkaraa.

## Lähteet
Yang Xiong

**Yang Xiong** (揚雄 pinyin: Yáng Xióng; Wade-Giles: Yang Hsiung; 53 eaa – 18 jaa.) oli kiinalainen taolainen filosofi, runoilija ja leksikografi. Historiallisissa lähteissä, kuten *[[Sancai tuhui]]ssa*, hänen nimensä on kirjoitettu usein erheellisesti 楊雄.

Yang oli huomattava Han-dynastian aikainen materialistisen ajattelun edustaja. Hän ei uskonut Mengzin tapaan, että ihmisluonnon perusolemus on hyvä, eikä Xunzin tavoin, että se on synnynnäisesti paha, vaan hänen mielestään siinä syntyjään yhdistyivät sekä hyvä että paha. Yangin kirjoituksia ovat Taixuanjing (太玄經 ”Suuren salaisuuden klassikko”), antologia Fayan (法言 ”Noudatettavat sanat”) ja ensimmäinen murresanakirja Fangyan (方言 ”Alueelliset sanat”).  

## Lähteet

## Aiheesta muualla
Eurobandið

**Eurobandið** on islantilainen eurodanceyhtye, jonka muodostavat Friðrik Ómar Hjörleifsson ja Regína Ósk Óskarsdóttir. Yhtye edusti Islantia vuoden 2008 Eurovision laulukilpailussa kappaleella *[[This Is My Life (Eurobandiðin kappale)|This Is My Life]]*. He saavuttivat finaalissa 14. sijan 64. pisteellään.

Friðrik ja Regína ovat molemmat maansa kuuluisimpia artisteja. He yrittivät päästä ennen yhtyeensä perustamista Eurovision laulukilpailuun artisteina, mutta yhdistymisensä jälkeen pari valittiin euroviisuihin Islannin karsinnoista.

## Lähteet
Song Yingxing

**Song Yingxing** (; 1587–1666) oli kiinalainen tieteilijä. 

Song Yingxing kokosi huomattavan määrän aikansa tietoa tietosanakirjamuotoon Luonnon töiden hyödyntäminen -nimiseksi kokoelmaksi, joka sisältää tietoa perinteisestä kiinalaisesta tieteestä ja teknologiasta.

Ming-dynastia kaatui hänen elinaikanaan; vuodesta 1644 katsotaan alkaneen Qing-dynastian. 

## Lähteet
Muhola

**Muhola** on Keski-Suomessa sijaitseva, Kinnulaan kuuluva kylä. Sen halki kulkee kantatie 58. Muholassa on muun muassa kuutossarjan jalkapalloseura MJK, joka aloitti pelaamisen vuonna 1999. Muholan kylä on perinteinen maalaiskylä, jonka maisema koostuu useista järvistä, kallioista ja peltoaukeista. Kylä on kirkonkylän jälkeen Kinnulan suurin. Kylän aktiviteetteja ovat jalkapallo, jääkiekko, pesäpallo ja yleisurheilu. Muholassa on 1892 valmistunut kansakoulu, joka nyttemmin on Muhola-Seura ry:n omistuksessa. Muholan kylätalo on kulttuurimiljöössä kylän keskellä ja sen pihapiirissä toimii kesäisin Muttiteatteri.

## Aiheesta muualla
*Muholan kylä Kinnulan kunnan sivustolla 
*Muhola-Seura
Eugène Rousseau

**Eugène Marsille Rousseau** (noin 1810 – 1870) oli ranskalainen shakkimestari. Hän oli New Orleansin paras shakinpelaaja 1840-luvun alussa. Rousseaun gambiitti on nimetty hänen mukaansa.

Rousseau pelasi vuonna 1845 Charles Stanleyn kanssa Yhdysvaltojen shakkimestaruudesta, mutta hävisi ottelun. Stanleysta tuli USA:n ensimmäisen shakin mestari.

Vuonna 1850 Johann Löwenthal vieraili New Orleansissa ja pelasi Rousseaun kanssa, joka hävisi kaikki viisi peliä.

Rousseau kuoli kuudenkymmenen vuoden iässä.

## Aiheesta muualla
*
Louis Paulsen

**Louis Paulsen** (15. tammikuuta 1833 – 18. elokuuta 1891) oli saksalainen shakinpelaaja. 1860- ja 1870-luvuilla hän kuului maailman viiden parhaan pelaajan joukkoon.

Louis Paulsen oli Paul Morphyn tavoin yksi ensimmäisistä sokkoshakkimestareista. Hän pystyi pelaamaan jopa kymmentä peliä sokkona samanaikaisesti ilman suurempia vaikutuksia pelin laatuun.

Vuonna 1862 Paulsen haastoi hallitsevan mestarin, Adolf Anderssenin, maailmanmestaruusotteluun. Ottelu päättyi tasan ja Anderssen säilytti mestaruutensa.

Paulsenin sotilaiksi sanotaan sotilaita, jotka ovat ruuduissa d6 ja e6 tai e3 ja d3. Näihin sotilaisiin on usein vaikea kohdistaa nopeita keskustahyökkäyksiä. Paulsenin sotilaat esiintyvät sisilialaisen puolustuksen Paulsenin muunnelmassa.

Paulsenin hyökkäys on skotlantilaisen pelin yksi muunnelma. Se seuraa siirroista *1. e4 e5 2. Rf3 Rc6 3. d4 exd4 4. Rxd4 Lc5 5. Le3 Df6 6. c3 Rge7 7. Lb5*.

## Aiheesta muualla
*